
МОДЕЛ УГОВОРА


Модел уговора понуђач мора да попуни и учита у своју е-понуду , чиме потврђује да се  слаже са садржином и да прихвата модел уговора. Понуђач у модел уговора не уноси датум, печат и потпис

УГОВОР О ИЗВОЂЕЊУ РАДОВА 
ЈН 12/24 Радови на бушењу истражне бушотине СБ3 Селтерс

Закључен између:

Институт за рехабилитацију, са седиштем у Београду, ул. Сокобањска 17 
МБ 07050844
ПИБ 101962711
ЈБКЈС 02589
ТР 840-657667-10
Кога заступа в. д. директора прим. др сци Снежана Костић 
(у даљем тексту: Наручилац.)

и

______________________из ________________, са седиштем у______________, улица ___________________, 
МБ _______________, 
ПИБ _______________ 
ТР  ______________Назив банке: ___________________, 
Телефон: _____________, кога заступа _______________________ 
(у даљем тексту: Извођач радова)

Заједнички назив:  Уговорне стране

Основ уговора:

ЈН број:12/24

Број и датум одлуке о додели уговора: ______ од ________    2024. године

Понуда изабраног понуђача број _________    од __________ 2024. године


Напомена Наручиоца: Уговорну страну попуњава понуђач који подноси самосталну понуду, понуду са подизвођачем и члан групе који ће бити носилац посла или понуђач који ће у име групе понуђача потписати уговор






Члан 1.
Уговорне стране сагласно констатују:
-   Да је Наручилац на основу члана 52. Закона о јавним набавкама („Службени гласник РС“, број 91/2019, 92/2023), спровео отворени  поступак јавне набавке радова на истражном бушењу за потребе Института за рехабилитацију – орг. део „Селтерс“ Младеновац ул. Краља Петра I 333-335 на основу јавног позива објављеног на Порталу јавних набавки и порталу службеног гласника;
-   Да је Извођач радова  доставио понуду број __________ од ___________ 2024. године   која у потпуности испуњава услове из конкурсне документације за јавну набавку ЈН број 12/24, и саставни је део овог Уговора;
-   Да је Наручилац Одлуком о додели уговора број _____  од ________2024. године   доделио Уговор за јавну набавку радова на истражном бушењу извођачу радова.


Члан 2.
Извођач радова  ће радове из члана 1. овог Уговора извршити (заокружити и попунити):
а) самостално;
б) са подизвођачима:
__________________________________________  из ______________________________________ __________________________________________  из ______________________________________
в) заједнички у групи са:
__________________________________________  из ______________________________________ __________________________________________  из ______________________________________

ПРЕДМЕТ УГОВОРА
Члан 3.
Предмет овог Уговора је набавка радова на истражном бушењу на локацији наручиоца -  Института за рехабилитацију – орг. део „Селтерс“ Младеновац ул. Краља Петра I 333-335 у складу са техичким спецификацијама из  конкурсне документације у отвореном  поступку јавне набавке, ЈН број 12/24  и прихваћеном понудом  Извођача радова.

Члан 4.
Извођач радова се обавезује да радове из члана 3. овог Уговора изврши стручно према техничкој спецификацији из конкурсне документације Наручиоца у свему у складу са важећим прописима, техничким нормативима, обавезним стандардима који важе за ову врсту радова, условима и роковима из прихваћене понуде број _________ од _______________ 2024. године.

ЦЕНА И НАЧИН ПЛАЋАЊА 
Члан 5.
Уговорна вредност  радова из члана 1. Уговора износи укупно ____________________
(и словима: ______________________________________________)  динара без ПДВ-а.
Износ ПДВ –а је ________________ динара.
Укупна вредност Уговора са урачунатим ПДВ-ом износи __________________________ динара (и словима:__________________________________________________).


Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове Извођача радова.

Стварна вредност радова утврдиће се на основу стварно изведених количина радова оверених у грађевинској књизи од стране надзорног органа Наручиоца и јединичних цена из Понуде Извођача радова.

Члан 6.

Уговорне стране су сагласне да се обрачун изведених радова изврши према привременим и/или окончаној ситуацији, испостављеним на основу грађевинске књиге изведених радова оверене од  стране стручног надзора и јединичних цена из прихваћене понуде Извођача радова.

Наручилац се обавезује да оверу ситуација изврши најкасније  у року од 7 (седам) дана од дана испостављања истих.

Комплетну документацију неопходну за оверу привремених и/или окончане ситуације: листове грађевинске књиге, одговарајуће атесте за уграђени материјал и другу документацију Извођач радова  доставља лицу које врши стручни надзор који ту документацију чува до примопредаје и коначног обрачуна, у супротном се неће извршити плаћање тих позиција, што Извршилац признаје без права приговора.


Члан 7.

Уговорне стране су се споразумеле  да ће  Наручилац уговорену цену радова из члана 5. овог Уговора исплаћивати на уплатом на текући рачун Извођача радова број_________________________ код ________________________банке, у року од 45 дана од дана прихватања оверене ситуације.

Наручилац може да оспори износ исказан у испостављеној ситуацији у погледу количине изведених радова, појединачне цене, квалитета радова, врсте извршених радова и сл. 

О разлозима оспоравања и оспореном износу радова Наручилац је дужан да обавести Извођача радова у року од пет дана од дана пријема ситуације чији је садржај оспорен. 

Уколико Наручилац делимично оспори испостављене ситуације, дужан је да исплати неспорни део ситуације.





РОК ИЗВОЂЕЊА РАДОВА
Члан 8.

Извођач радова  се обавезује да радове који су предмет овог уговора изведе у року од ____ (и словима:__________) (не дуже од 120 календарских дана), рачунајући од дана увођења у посао.

Извођач радова ће бити уведен у посао  најкасније у року од 15  дана по  закључењу овог Уговора и достављања банкарске гаранције за добро извршење посла.
 
Ако се Извођач радова неоправдано не одазове позиву Наручиоца за увођење у посао на дан одређен у позиву Наручиоца, Наручилац ће писаним путем обавестити Извођача  радова о накнадном датуму увођења у посао који не може бити дужи од 3 (три) дана.

Ако се Извођач радова ни у накнадно одређеном року не одазове позиву за увођење у посао и не започне са извођењем радова, Наручилац има право да раскине Уговор уз реализацију средства обезбеђења за добро извршење посла у целости. 

Извођач радова се сматра уведеним у посао када му лице које врши стручни надзор преда градилиште, што се констатује у грађевинском дневнику.
 
Рок за извођење радова почиње да тече од дана увођења у посао.

Под роком завршетка радова сматра се дан њихове спремности за технички преглед, а што стручни надзор констатује у грађевинском дневнику.

Уговорени  рокови су фиксни и не могу се мењати без сагласности Наручиоца.
 
Члан 9.

Наручилац ће дозволити продужетак рока за извођење радова, ако наступе околности на које Извођач радова није могао да утиче, а које се односе на: 

1) природни догађај (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.); 

2) мере које буду предвиђене актима надлежних органа; 

3) услове за извођење радова у земљи или води, који нису предвиђени техничком документациjом; 

4) непредвиђене радове за које Извођач радова приликом извођења радова није знао нити је могао знати да се морају извести;

5) на друге случајеве прекида радова који трају дуже од 2 дана, а нису изазвани кривицом Извођача.
Захтев за продужење рока извођења радова који су предмет овог уговора, у писаној форми, уз сагласност стручног надзора, Извођач радова подноси Наручиоцу у року од 2 (два) дана од сазнања за околности из става 1. овог члана.

Захтев за продужетак рока треба да садржи детаље о узроцима и разлозима кашњења или прекида посла. 

Одмах по пријему захтева из претходног става, Наручилац је дужан да размотри разлоге и оправданост захтева за продужење рока и предложи доношење одлуке о истом. 

Уколико Наручилац усвоји захтев Извођача радова за продужење уговореног рока, дужан је да доносе одлуку о измени уговора, у складу са чланом 156. ЗЈН. 

Уговорени рок за завршетак радова, који су  предмет овог Уговора, сматра се продуженим када уговорне стране у форми Анекса овог Уговора о томе постигну писани споразум.

У случају да Извођач не испуњава предвиђену динамику, обавезан је да уведе у рад више извршилаца, без права да захтева повећање  трошкова или посебну накнаду.

Ако Извођач падне у доцњу са извођењем радова, нема право на продужење уговореног рока због околности које су настале у време доцње.

У сваком случају Наручилац уговор одржава на правној снази једностраним обавештавањем Извођача радова о продужетку рока, који садржи и накнадни примерени рок за извођење радова.


УГОВОРНА КАЗНА
Члан 10.

Уколико Извођач радова не заврши радове који су предмет овог уговора у уговореном року, дужан је да плати Наручиоцу уговорну казну у висини 1 ‰ од укупно уговорене вредности за сваки дан закашњења, с тим што укупан износ казне не може бити већи од 5% од укупне вредности  уговорених радова.

Наплату уговорне казне Наручилац ће извршити, без претходног пристанка Извођача, умањењем износа наведеног у окончаној ситуацији.

Ако Наручилац због закашњења у извођењу или предаји изведених радова претрпи штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете.


ОБАВЕЗЕ ИЗВОЂАЧА РАДОВА


Члан 11.

Извођач радова се обавезује следеће:
1) да радове који су предмет овог уговора изведе  стручно и квалитетно у складу са Законом о планирању и изградњи и другим прописима и стандардима који важе за радове који су предмет овог Уговора;
2) да радове који су предмет овог уговора изведе у роковима који су ближе уврђени у члану 8. овог Уговора;
3) да пре почетка радова Наручиоцу достави решење о именовању одговорног Извођач радова као и динамички план извођења радова;
4) да обезбеди довољну радну снагу на градилишту и благовремену испоруку уговореног материјала  и опреме потребног за извођење уговором преузетих радова;
5) да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику извођења радова;
6) да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађа одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу;
7) да се строго придржава мера заштите на раду;
8) да омогући вршење стручног надзора на објекту;
9) да уредно води све књиге предвиђене законом и другим прописима Републике Србије који регулишу ову област;
10) да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, или да  убрза извођења радова уколико  западне у доцњу у погледу уговорених рокова извођења радова;
11) да по завршеним радовима одмах обавести Наручиоца да је завршио радове и да је спреман за њихов пријем;
12) да сноси трошкове накнадних прегледа комисије за пријем радова уколико се утврде неправилности и недостаци;
13) да гарантује квалитет изведених радова и  употребљеног материјала, с тим да је дужан да у гарантном року  приступи отклањању недостатка најкасније  у року од 5 дана по пријему писменог позива од стране Наручиоца.
14) [bookmark: _GoBack]Да извођач осигура радове пре увођење у посао ,код осигуравајућег друштва са А листе и да полису достави наручиоцу.

Члан 12.

Извођач радова се обавезује да Наручиоцу преда банкарску гаранцију за испуњење уговорних обавеза, најкасније 15 (петнаест) дана од дана закључења уговора, са клаузулама: неопозива, безусловна и платива на први позив, без права приговора - у износу од 10% од укупне уговорене вредности радова (без ПДВ-а),  са роком важности 30 дана дужим од уговореног рока за извршење уговорних обавеза.

Банкарска гаранција за испуњење уговорних обавеза мора бити продужена у случају оправданог продужења рока за завршетак радова који су предмет јавне набавке (уговора о јавној набавци), и то за исти број дана за који ће бити продужен рок за извршење уговорних обавеза.

Банкарску гаранцију за испуњење уговорних обавеза Наручилац ће вратити Извођачу радова након истека њене важности.

Наручилац ће уновчити дату банкарску гаранцију за испуњење уговорних обавеза у случају да Извођач радова не буде извршавао своје уговорне обавезе у роковима и на начин предвиђен уговором и у случају када се стекну услови за једнострани раскид уговора од стране Наручиоца.

Члан 13.

Извођач радова се обавезује да  у року од  7 (седам) дана од дана потписива записника о примопредаји изведених радова, достави банкарску гаранцију за отклањање недостатака у гарантном року у корист Наручиоца, са клаузулама: неопозива, безусловна и платива на први позив без права приговора - у износу од 10% од укупне уговорене вредности радова (без ПДВ-а),  са роком важности 5 дана дуже од истека гарантног рока.

Наручилац ће уновчити дату банкарску гаранцију уколико Извођач радова у току трајања гарантног рока не отклони утврђене недостатке на изведеним радовима.

Банкарску гаранцију за отклањање евентуалних недостатака у гарантном року Наручилац ће вратити Извођачу радова након истека њене важности.


ОБАВЕЗЕ НАРУЧИОЦА
Члан 14.

Наручилац се обавезује да за потребе извођења  уговорених радова обезбеди прикључак за воду, као и прикључак  за електричну енергију.

Наручилац се, такође  обавезује да Извођачу плати уговорену цену под условима, на начин  и у роковима одређеним у  члану 7. овог Уговора и да од Извођача радова,  по завршетку радова, прими наведене радове.


Наручилац се обавезује да  обезбеди вршење стручног надзора над извршењем уговорних обавеза Извођача радова, о чему закључује посебан уговор са надзорним органом.

Наручилац се обавезује да уведе Извођача у посао, предајући му инвестиционо-техничку документацију и одобрење за градњу, као и обезбеђујући му несметан прилаз градилишту.


ГАРАНТНИ РОК

Члан 15.

Гарантни рок за изведене радове износи _________ месеци (не краће од 36 месеци) за радове  рачунајући од дана примопредаје радова. 

За уграђени материјал и опрему важи гарантни рок у складу са условима произвођача, који тече од дана извршене примопредаје радова Наручиоцу.

Извођач радова  је обавезан да на дан извршене примопредаје радова који су предмет овог уговора, записнички преда Наручиоцу све гарантне листове за уграђене материјал и опрему.

Члан 16.

Извођач је дужан да у току гарантног рока, на први писмени позив Наручиоца, отклони о свом трошку све недостатке који се односе на уговорени квалитет изведених радова и уграђеног материјала и опреме, а који нису настали неправилном употребом, као и сва оштећења проузрокована овим недостацима.

Ако Извођач радова не приступи извршењу своје обавезе из претходног става у року од 5 дана по пријему писменог позива од стране Наручиоца, Наручилац је овлашћен да за отклањање недостатака ангажује друго правно или физичко лице, на терет Извођача.

Члан 17.

За укупан уграђени материјал и опрему Извођач радова мора да има сертификате квалитета и атесте који се захтевају по важећим прописима .

У случају спора меродаван је налаз овлашћене организације за контролу квалитета.



ВИШАК РАДОВА И ХИТНИ НЕПРЕДВИЂЕНИ РАДОВИ

Члан 18.

Уколико се током извођења уговорених радова појави потреба за извођењем вишкова радова Извођач радова је дужан да застане са том врстом радова и писмено обавести стручни надзор и Наручиоца.

По добијању писмене сагласности Наручиоца, Извођач ће извести вишак радова.

Евентуални вишкови радова, обрачунаваће се на основу обострано потписаног и овереног дневника о стварно изведеним радовима, а на основу јединичних цена из предмера радова усвојене понуде Извођач радова бр._____________ од ___________.2024. године за које се утврди постојање вишка радова.

Укупно уговорена цена ће се смањити у случају евидентираног мањка радова према јединичним ценама из предмера радова. 

Стварна вредност изведених радова ће се утврдити коначним обрачуном на основу стварно изведених количина радова евидентираних у грађевинском дневнику и прихваћених јединичних цена.



Члан 19.

Извођач радова  може и без претходне сагласности Наручиоца, да  уз сагласност стручног надзора изведе хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвитети у току израде пројектне документације.

Извођач  радова и стручни надзор су дужни да истог дана када наступе околности из става 1. овог члана, о томе обавесте Наручиоца.

Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача.

Извођач има право на правичну накнаду за хитне непредвиђене радове.


ПРИМОПРЕДАЈА  РАДОВА

Члан 20.

Извођач  радова је дужан да о завршетку радова који су предмет овог уговора, обавести Наручиоца и стручни надзор, а дан завршетка радова уписује се у грађевински дневник.

Примопредаја радова се врши комисијски најкасније у року од 15 дана од завршетка радова.

Комисију за примопредају радова чине представници Наручиоца, стручног надзора и Извођача.

Комисија сачињава записник о примопредаји радова.

Извођач је дужан да приликом примопредаје радова преда Наручиоцу, попуњене одговарајуће табеле свих уграђених материјала и опреме у 3 (три) извода са приложеним атестима, као и пројекте изведених радова у писменој (папирној и електронској) форми.

Грешке, односно недостатке које утврди Наручилац у току извођења или приликом преузимања и предаје радова, Извођач  радова мора да отклони без одлагања.

Уколико те недостатке Извођач не почне да отклања у року од 5 (пет) дана по пријему позива од стране Наручиоца и ако их не отклони у споразумно утврђеном року, Наручилац ће радове поверити другом добављачу на рачун Извођача радова.

Евентуално уступање отклањања недостатака другом Извођачу Наручилац ће учинити по тржишним ценама и са пажњом доброг привредника.

Технички пријем радова и употребну дозволу обезбедиће Наручилац.





ОСТАЛЕ ОДРЕДБЕ

Члан 21.

Наручилац има право на једнострани раскид Уговора у следећим случајевима:

-  уколико Извођач радова касни са извођењем радова дуже од 15 (петнаест) радних дана у односу на уговорену динамику извођења радова, и не предузима одговарајуће мере за скраћење и елиминацију кашњења;

- уколико Извођач радова не изводи радове у складу са пројектно-техничком документацијом или из неоправданих разлога прекине са извођењем радова;

- уколико извршени радови не одговарају прописима или стандардима за ту врсту посла и квалитету наведеном у понуди Извођача, а Извођач није поступио по примедбама стручног надзора;

- у случају недостатка средстава за његову реализацију.

Члан 22.

У случају једностраног раскида уговора Наручилац има право да за радове који су предмет овог уговора ангажује другог Извођача. 

Извођач радова је у наведеном случају обавезан да надокнади Наручиоцу штету, која представља разлику између цене предметних радова по овом уговору и цене радова новог извођача за те радове.

Уговор се раскида изјавом у писаној форми која се доставља другој уговорној страни и са отказним роком од 8 (осам) дана од дана достављања изјаве. 

Изјава мора да садржи основ за раскид уговора.

У случају раскида уговора, Извођач радова је дужан да изведене радове обезбеди од пропадања, да Наручиоцу преда пројекат изведеног стања, као и записник комисије о стварно изведеним радовима до дана раскида уговора.

Трошкове сноси уговорна страна која је одговорна за раскид уговора.
 
Члан 23.

Евентуалне измене овог Уговора вршиће се у складу са чланом 154.-161. ЗЈН.





Члан 24.

За све што овим уговором није посебно утврђено примењиваће  се одговарајуће одредбе Закона о облигационим односима, Закона о планирању и изградњи објеката, као и одредбе Посебних узанси о грађењу.

Члан 25.

Саставни део овог Уговора је 
1) Понуда Извођач  радова број ___________од_________2024. године;

Члан 26.

Све евентуалне спорове уговорне стране ће решавати споразумно.

Уколико до споразума не дође, уговара се надлежност Привредног суда у Београду.


Члан 27.

Овај уговор ступа на правну снагу када га потпишу обе уговорне стране.

Члан 28.

Овај Уговор је сачињен у 4 (четири) истоветна примерка, од којих свака уговорна страна задржава по 2 (два) примерка. 



Извођач радова                                                                                            Наручилац

